CELEX: 32022R0526
Language: da
Date: 2022-04-01 00:00:00
Title: Kommissionens gennemførelsesforordning (EU) 2022/526 af 1. april 2022 om fravigelse af gennemførelsesforordning (EU) 2017/39 for skoleåret 2021/2022 for så vidt angår kontrol på stedet i lokalerne hos støtteansøgere eller uddannelsesinstitutioner med henblik på skoleordningen

4.4.2022   
               
               
                  DA
               
               
                  Den Europæiske Unions Tidende
               
               
                  L 105/5
               
            
         KOMMISSIONENS GENNEMFØRELSESFORORDNING (EU) 2022/526
         af 1. april 2022
         om fravigelse af gennemførelsesforordning (EU) 2017/39 for skoleåret 2021/2022 for så vidt angår kontrol på stedet i lokalerne hos støtteansøgere eller uddannelsesinstitutioner med henblik på skoleordningen
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1306/2013 af 17. december 2013 om finansiering, forvaltning og overvågning af den fælles landbrugspolitik og om ophævelse af Rådets forordning (EØF) nr. 352/78, (EF) nr. 165/94, (EF) nr. 2799/98, (EF) nr. 814/2000, (EF) nr. 1290/2005 og (EF) nr. 485/2008 (1), særlig artikel 62, stk. 2, første afsnit, litra a), b) og c), og
         ud fra følgende betragtninger:
         
                     (1)
                  
                  
                     I artikel 10, stk. 3, i Kommissionens gennemførelsesforordning (EU) 2017/39 (2) fastsættes den minimumsprocent for kontrol på stedet, der skal foretages i lokalerne hos støtteansøgere, der leverer og uddeler produkter og gennemfører pædagogiske ledsageforanstaltninger inden for rammerne af den ordning, der er nævnt i artikel 23 i Europa-Parlamentets og Rådets forordning (EU) nr. 1308/2013 (3) (»skoleordningen«). Artikel 10, stk. 3, fjerde afsnit, i gennemførelsesforordning (EU) 2017/39 fastsætter, at hvis ansøgeren ikke er en undervisningsinstitution, skal den kontrol, der finder sted i ansøgerens lokaler, suppleres med kontrol på stedet i lokalerne på mindst to uddannelsesinstitutioner eller mindst 1 % af de uddannelsesinstitutioner, som ansøgeren har registreret i henhold til artikel 6 i Kommissionens delegerede forordning (EU) 2017/40 (4), alt efter, hvad der giver det største antal.
                  
               
                     (2)
                  
                  
                     Som følge af de foranstaltninger, der er indført for at håndtere covid-19-pandemien, navnlig lukningen af uddannelsesinstitutioner og restriktionerne for eksterne besøgendes adgang til uddannelsesinstitutionernes lokaler, kan medlemsstaterne støde på vanskeligheder med hensyn til planlægningen og gennemførelsen af rettidig kontrol på stedet i lokalerne hos støtteansøgere eller uddannelsesinstitutioner i skoleåret 2021/2022. Derfor bør det fastsættes, at hvis medlemsstaterne ikke er i stand til at gennemføre den kontrol, der kræves i henhold til artikel 10, stk. 3, i gennemførelsesforordning (EU) 2017/39, kan de vælge at gennemføre denne kontrol på stedet på afstand, f.eks. via videokonferencer.
                  
               
                     (3)
                  
                  
                     I artikel 10, stk. 6, i gennemførelsesforordning (EU) 2017/39 er fastsat de bestemmelser og metoder, der skal anvendes ved rapporteringen af kontrollerne og resultaterne af dem. For at sikre gennemsigtighed bør medlemsstaterne begrunde behovet for den undtagelse, der fastsættes i nærværende forordning, og rapportere om anvendelsen heraf i den kontrolrapport, der skal udarbejdes for hver kontrol på stedet, der gennemføres på afstand.
                  
               
                     (4)
                  
                  
                     Visse bestemmelser i gennemførelsesforordning (EU) 2017/39 bør derfor fraviges for skoleåret 2021/2022.
                  
               
                     (5)
                  
                  
                     Foranstaltningerne i denne forordning er i overensstemmelse med udtalelse fra Komitéen for den Fælles Markedsordning for Landbrugsprodukter —
                  
               VEDTAGET DENNE FORORDNING:
         
            Artikel 1
            
               1.   Uanset artikel 10, stk. 3, andet til femte afsnit, i gennemførelsesforordning (EU) 2017/39 kan denne kontrol, hvis medlemsstaterne på grund af de foranstaltninger, der er indført som led i håndteringen af covid-19-pandemien, ikke er i stand til foretage kontrol på stedet i lokalerne hos støtteansøgere eller uddannelsesinstitutioner for skoleåret 2021/2022, foretages på afstand.
            
            
               2.   Uanset artikel 10, stk. 6, i gennemførelsesforordning (EU) 2017/39 skal den kompetente kontrolmyndighed, når kontrollen på stedet foretages på afstand i overensstemmelse med denne artikels stk. 1, også forelægge en begrundelse for behovet for en sådan undtagelse og rapportere om anvendelsen heraf i kontrolrapporten.
            
         
         
            Artikel 2
            Denne forordning træder i kraft på tredjedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 1. april 2022.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 347 af 20.12.2013, s. 549.
         
            (2)  Kommissionens gennemførelsesforordning (EU) 2017/39 af 3. november 2016 om gennemførelsesbestemmelser til Europa-Parlamentets og Rådets forordning (EU) nr. 1308/2013 for så vidt angår EU-støtte til uddeling af frugt og grøntsager, bananer og mælk i undervisningsinstitutioner (EUT L 5 af 10.1.2017, s. 1).
         
            (3)  Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (EUT L 347 af 20.12.2013, s. 671).
         
            (4)  Kommissionens delegerede forordning (EU) 2017/40 af 3. november 2016 om supplerende regler til Europa-Parlamentets og Rådets forordning (EU) nr. 1308/2013 for så vidt angår EU-støtte til uddeling af frugt og grøntsager, bananer og mælk i uddannelsesinstitutioner og om ændring af forordning (EU) nr. 907/2014 (EUT L 5 af 10.1.2017, s. 11).